stanford-oval/wikipedia huggingface dataset:
Folklore (אלבום של נלי פורטודו)
על האלבום

שם האלבום מושפע מהורייה של פורטדו, אשר היגרו לקנדה. האלבום שילב צלילים מגוונים של גיטרות אקוסטיות ויותר מגע רוקיסטי, סגנון שונה מאלבום הבכורה שלה, "Whoa, Nelly!". מהאלבום יצאו ארבעה סינגלים, ואחד נוסף בגרמניה בלבד, אך כולם לא הצליחו כמו הסינגלים הקודמים של פורטדו. האלבום עצמו, נכנס למקום 18 במצעד מכירות האלבום בקנדה ולמקום 38 במצעד המכירות בארצות הברית. עד ינואר 2007 האלבום מכר רק 416,000 עותקים בארצות הברית. האלבום נכשל בשל שינוי הסאונד הכללי של פורטדו, כאשר אלבומה הקודם היה בעל צליל יותר פופי. אך בנוסף, בשל בעיות כלכליות, חברת התקליטים של פורטדו, "DreamWorks" לא קידמו את האלבום מספיק, ולבסוף פורטדו עברה לחברת התקליטים "Geffen". עד היום מכר האלבום שני מיליון עותקים ברחבי העולם.
רשימת רצועות

"One-Trick Pony"  (נלי פורטדו, ג'רלד איטון, בריאן ווסט) – 4:47
"Powerless (Say What You Want)" (פורטדו, גים בינז, הילס, מוסלי) – 3:52
"Folklore"  (איטון, פורטדו) – 3:44
"Try" (פורטדו, ווסט) – 4:39
"Fresh off the Boat" (איטון, פורטדו, ווסט) – 3:16
"Força" (איטון, פורטדו, ווסט) – 3:40
"Folklore#The Grass Is Green"  (מייק אליזונדו, פורטדו) – 3:50
"Picture Perfect" (איטון, פורטדו, ווסט) – 5:16
"Saturdays"  (פורטדו) – 2:05
"Build You Up" (איטון, פורטדו, ווסט) – 4:58
"Island of Wonder" (ס' דיאז, פורטדו, ג' גהאוניה) – 3:49
"Childhood Dreams" (איטון, פורטדו, ווסט) – 6:35
סינגלים

| # | שם | תאריך |
| --- | --- | --- |
| 1. | "Powerless (Say What You Want)" | דצמבר 2003 |
| 2. | "Try" | מרץ 2004 |
| 3. | "Força" | יוני 2004 |
| 4. | "Explode" | ספטמבר 2004 |
| 5. | "The Grass Is Green" | פברואר 2005 (רק בגרמניה) |
סינגלים > Powerless (Say What You Want)

"Powerless (Say What You Want)" היה לסינגל הראשון מתוך האלבום ושוחרר בדצמבר 2003. השיר מדבר על איך חברת התקליטים שלה מנסה להפוך אותה למשהו שהיא לא; "צבעתם את פני במגזינים/עשיתם אותי יותר לבנה משאני/הוצאתם ממני את המוצא שלי". הקליפ לשיר בוים על ידי בריאן ברבר וצולם במשך שלושה ימים. הסינגל לא הצליח להיכנס למצעד הבילבורד בארצות הברית, אך נחשב ללהיט מועדונים גדול. בבריטניה הצליח להתברג הסינגל אל המקום ה-13.
סינגלים > Try

"Try" שוחרר בפברואר 2004 כסינגל שני מתוך האלבום. הסינגל נחל הצלחה גדולה במדינות כמו מקסיקו ופורטוגל אך לא הצליח במדינות הגדלות. בארצות הברית "Try" לא הצליח להיכנס למצעד הבילבורד והיה לסינגל האחרון מתוך האלבום ששוחר שם; כל שאר הסינגלים שוחררו בקנדה, אירופה ובאמריקה הלטינית.
סינגלים > Força

"Força", בעברית "כוח", היה לסינגל השלישי מהאלבום ולא שוחרר בארצות הברית ואוסטרליה. השיר, שחציו הוא בשפה הפורטוגזית וחלקו באנגלית יצא כסינגל ביוני 2004 ונבחר להיות שיר הנושא של תחרויות הפוטבול לשנת 2004 בפורטוגל. הסינגל הצליח מאוד בארצות הלטיניות ובאירופה.
סינגלים > Explode

"Explode" היה לסינגל הרביעי מתוך האלבום ויצא בספטמבר 2004. הסינגל שוחרר רק בקנדה ומדינות אירופה ולא זכה להצלחה גדולה. הקליפ היה מצויר והראה את נלי מצוירת.
סינגלים > The Grass Is Green

"The Grass Is Green" היה לסינגל האחרון מתוך האלבום ושוחרר רק בגרמניה בפברואר 2005.
עטפית הסינגל "Powerless"
Baby Jane (שיר של רוד סטיוארט)

| --- | --- |

 סינגל בביצוע רוד סטיוארט
 מתוך האלבום Body Wishes
 יצא לאור:  מאי 1983
 סוגה:  פופ רוק, סינת'פופ
 שפה:  אנגלית 
 אורך:  4:45
 כתיבה:  רוד סטיארט
 לחן:  רוד סטיוארט, ג'יי דייויס 
 
Baby Jane הוא שיר שבוצע על ידי הזמר הבריטי רוד סטיוארט בשנת 1983.
מילות השיר נכתבו על ידי סטיוארט, והוא הולחן על ידי ג'יי דייוויס. השיר הופק על ידי סטיוארט, טום דאוד, ג'ורג' קוטקו, וג'ים קריגן. השיר היה חלק מאלבומו של סטיוארט "Body Wishes", והיה לשיר המצליח ביותר שלו מאז "Da Ya Think I'm Sexy" שיצא בשנת 1978.
בארצות הברית הגיע השיר למקום 14 במצעד ה-בילבורד הוט 100, ולמקום הראשון בבריטניה. השיר הגיע למקום הראשון במצעדים השבועיים גם בגרמניה, בלגיה, אירלנד, ספרד ודרום אפריקה.
הערות שוליים

↑  baby jane, באתר billboard
↑  Official Singles Chart Top 100, באתר officialcharts
| --- | --- |
בקרת זהויות :  MusicBrainz work: c2ea82f7-e231-347d-9907-56737ad61e8e
Baby Elephant Walk

| --- | --- |
 שיר בביצוע הנרי מנסיני
 יצא לאור:  10 באוגוסט 1962 
 תאריך הקלטה:  1961
 שפה:  ללא תוכן לשוני 
 אורך:  2:56
 חברת תקליטים:  RCA
 לחן:  הנרי מנסיני
 
Baby Elephant Walk (בעברית: הליכת הפילון) היא נעימה שחיבר הנרי מנסיני בשנת 1961 לפסקול הסרט "הטארי!" (1962) בבימויו של הווארד הוקס ובכיכובו של ג'ון ויין, על חבורה של לוכדי בעלי חיים באפריקה. בשנת 1963 זכתה הנעימה בפרס גראמי ליצירה האינסטרומנטלית הטובה ביותר. הנעימה נכתבה לסצנה מאולתרת מהסרט שבה דמותה של דאלאס, שגילמה אלסה מרטינלי, מובילה שלושה גורי פיל למקווה מים לשם רחצה. המנגינה הפשוטה והקליטה הפכה את היצירה לאחת העבודות הידועות של מנסיני, והופיעה באלבומי אוסף רבים. הפזמונאי האל דייוויד חיבר מילים למנגינה של מנסיני, מילים שלא נכללו בסרט אך הופיעו בספר התווים של הסרט ושימשו לאחר מכן בהקלטה שביצע פאט בון ליצירה, והופצה על ידי דוט רקורדס בשנת 1965. ההקלטה המקורית ששימשה בסרט לא יצאה כסינגל נפרד.
כלי נשיפה ממתכת (כולל תקיעות חוזרות בטובה) ומעץ שימשו להעברת תחושה של פילון כבד וגדול הניחן ברוח ילדות שובבית. מנסיני פתח את הנעימה בקטע נגינה על קליופה (כלי מקלדת המשתמש באוויר דחוס או קיטור), שנועד לשוות אווירה של קרקס. אז משתלבת על גבי נגינת הקליופה נגינת קלרינט, והשיר מסתיים בקטע ארבעת-התווים הידוע ״Good Evening, Friends״ מנוגן בקליופה.
הסגנון הכללי של הנעימה הוא סגנון הבוגי ווגי, ומנסיני ציין כי שאב השראה מהשיר "Down the Road a Piece" של מוביל הביג בנד ויל בראדלי.
הטון העליז של הנעימה, בדומה לנעימת הנושא של הפנתר הוורוד שחיבר גם מנסיני, עומד בניגוד ליצירות מלנכוליות יותר שלו כמו "Moon River". בשל טון זה, נעשה בה לעיתים קרובות שימוש בהקשר הומוריסטי. בהקשר זה, ציין האתר allmusic.com בביקורת שלו על הפסקול של הסרט "הטארי!", כי "אם הסרט זכור מסיבה כלשהי, אז זה בזכות הנעימה ה"טיפשית" 'הליכת הפילון', שהפכה לשם נרדף מוזיקלי לרוח של שיגעון. ברגע שהיא נכנסת לך לראש, היא לא יוצאת".
הגרסה של "הליכת הפילון" בביצוע התזמורת של לורנס ולק יצאה כסינגל והגיעה למקום ה-48 במצעד בילבורד האמריקאי בקיץ 1962, ולמקום העשירי במצעד המוזיקה הקלה.
הערות שוליים

↑  ‏Gilliland, John; Mancini, Henry (בפברואר 1969). "Chapter 11 - Track 4 - Henry Mancini". Show 23 - Smack Dab in the Middle on Route 66: A skinny dip in the easy listening mainstream. [Part 2]. John Gilliland’s “The Pop Chronicles” (Radio broadcast) (באנגלית אמריקאית). Denton, Texas: KRLA.  Event occurs at 8. נבדק ב-24 במרץ 2020. I've found I like to think past the obvious when I get a scene to do, if the scene will take it. Now the typical example is the Baby Elephant walk. {{cite AV media}}:  (עזרה)
↑  "5th Annual GRAMMY Awards (1962)". GRAMMY.com (באנגלית). National Academy of Recording Arts and Sciences. 2017-11-28. נבדק ב-24 במרץ 2020. Best Instrumental Arrangement: Winner, Henry Mancini, Baby Elephant Walk.  Henry Mancini, arranger (Henry Mancini) {{cite web}}:  (עזרה)
↑  Mancini, Henry (2001), Did They Mention the Music?: The Autobiography of Henry Mancini, Cooper Square Press, p. 109, ISBN 978-0-8154-11758
↑  Hatari! (Music from the Motion Picture Score), ביקורת באתר allmusic
| --- | --- |
בקרת זהויות :  MusicBrainz work: 87b32ad8-b43d-3b3c-9318-651ee27be988
More (פקודה)

more היא פקודה במערכת הפעלה דמוית יוניקס המאפשרת הצגת תוכן של מסמכים ארוכים באמצעות גלילה קדימה.
כדי לעבור בין שורות הקובץ יש להשתמש במקש הרווח במקלדת ועל האות q כדי לסגור אותו.
למעבר מהיר על בין שורות הקובץ יש ללחוץ על צירוף המקשים Ctrl + d.
שימוש

השימוש הסטנדרטי בפקודת more, בסביבת יוניקס, יתבצע כדלקמן:
$ more numbers.txt
1
2
3
4
--More--(3%)
קריאת פלט של הרבה שורות
for i in {1..100}
do
    echo ${i}
done | more
Kingdom Hearts (סדרת משחקים)

| --- | --- |

 כללי
 סוגה:  סדרת משחקי וידאו 
 פיתוח:  Square Enix, h.a.n.d., Jupiter 
 הוצאה לאור:  Square Enix 
 ארץ מקור:  יפן 
 דרישות תוכנה
 פלטפורמות:  אנדרואיד, פלייסטיישן 4, דפדפן, Xbox One, iOS, Microsoft Windows, פלייסטיישן 3, PlayStation Portable, Game Boy Advance, Nintendo 3DS, טלפון סלולרי, Nintendo DS, פלייסטיישן 2 
 www.kingdomhearts.com
 
Kingdom Hearts (ביפנית: キングダム ハーツ) היא סדרת משחקי מחשב, שפותחו על ידי Square Enix בשיתוף פעולה עם דיסני. המשחקים הם קרוסאובר בין דיסני לסקואר אינקס ומכילם דמויות מסרטי דיסני ו-Final Fantasy. המשחק הראשון Kingdom Hearts יצא לאור בשנת 2002.
Kingdom Hearts: Chain of Memories

Chain of Memories הוא המשך ישר למשחק הראשון העלילה מתרחשת מסיום המשחק הראשון ושנה לפני תחילת המשחק השני.
לעומת המשחק הראשון שיצא לפלייסטיישן 2, המשחק הזה יצא לגימבוי אדוונס ב-2004 והכיל מערכת קרב מבוססת קלפים. ב-2007 יצא רימייק למשחק לפלייסטיישן 2 בשם Kingdom Hearts Re:Chain of Memories.
בנוסף, המשחק יצא גם בגרסה מיוחדת + Final Mix שכוללת את Kingdom Hearts II Final Mix ואת Kingdom Hearts Re:Chain of Memories.
וב-2013 המשחק יצא בגרסת HD לפלייסטיישן 3 ב-Kingdom Hearts HD 1.5 ReMIX.
Kingdom Hearts 358/2 Days

העלילה עוקבת אחרי רוקסס בזמן שלו בארגון 13. המשחק הזה יצא בלעדי ל-DS ומאוחר יותר גם למחשב ולפלייסטשן. זה גם המשחק הראשון בסדרה שמכיל מולטיפלר. קטעי עלילה של המשחק הומרו מחדש ל-HD בגרסת ה-Kingdom Hearts HD 1.5 ReMIX.
Kingdom Hearts II

החברה שהוציאה את המשחק הראשון בסדרה, Squaresoft, עברה שינויים והתאחדה עם חברה יפנית הנקראת Enix, ולכן המשחק השני בסדרה התעכב ובסוף שוחרר על ידי Square-Enix ביפן רק בסוף 2005 ולאחר מכן בשנת 2006 בארצות הברית ואירופה. המשחק התבסס על אותן דמויות מוכרות (סורה, ריקו וקאירי), והכיר לנו כמה חדשות. המשחקיות השתפרה להפליא ואפשר להבחין כי הצוות שעבד על המשחק הראשון למד מטעויות העבר ושיפר את המערכת.
Kingdom Hearts Birth by Sleep

Birth by Sleep הוא פריקוול לסדרת המשחקים ומתרחש 10 שנים לפני העלילה של המשחק הראשון, ומגלים מה היו האירועים שהובילו לכל מה שקרה במשחקים.
במשחק הזה משחקים עם שלוש דמויות, כל אחת עם סיפור משלה. המשחק יצא לראשונה ל־PSP ב-9 ביוני 2010 וגרסת ה־HD של המשחק שכוללת גם את גרסת ה-Final Mix יצאה ב-2 בדצמבר 2014 ב-Kingdom Hearts HD 2.5 Remix.
Kingdom Hearts HD 2.8 Final Chapter Prologue

אוסף משחקים שמכיל את Kingdom Hearts Dream Drop Distance בגרסת HD ואת המשחק Kingdom Hearts 0.2: Birth by Sleep – A Fragmentary Passage שהוא משחק חדש לגמרי שעוקב אחרי הסיפור של אקווה, ועוד סרט חדש בערך של שעה שמספר את העלילה של משחק המוביל Kingdom Hearts χ.
המשחק הוכרז בספטמבר 2015 ויצא ביוני 2017.
Kingdom Hearts III

Kingdom Hearts 3 הוכרז לראשונה בתערוכת E3 2013. המשחק יצא לאור ב-25 בינואר 2019 לפלייסטיישן 4 ולראשונה גם לXbox One. משחק זה מציג לראשונה גם את העולמות של "פיקסאר" ובהם "צעצוע של סיפור", "פלונטר", "מפלצות בע"מ", "לשבור את הקרח" ו-"6 גיבורים".
משחקי מובייל

Kingdom Hearts V CAST
זה משחק המובייל הראשון בסדרה והמשחק הראשון שלא פותח על ידי Square Enix והעלילה שלו לא נחשבת קאנון, המשחק יצא במיוחד לפאלפונים V CAST ביפן ב-1 באוקטובר 2004 ובארצות הברית ב-4 בפברואר 2005.
Kingdom Hearts coded
משחק המובייל הראשון בסדרה שפותח על ידי Square Enix ויצא בלעדית ליפן ב-8 נובמבר 2008, אבל מפני שהמשחק יצא בפרקים הפרק האחרון יצא ב-28 בינואר 2010. העלילה מתרחשת אחרי האירועים של Kingdom Hearts II. מאוחר יותר המשחק קיבל רימייק לקונסולת הנינטנדו DS בשם Kingdom Hearts: Re:coded שיצא לשאר העולם.
Kingdom Hearts Unchained X
המשחק מבוסס על משחק הרשת Kingdom Hearts X שיצא בלעדית ליפן. בנוסף עם המשחק Square Enix הוציאו גם את הסרט "Kingdom Hearts x Back Cover" שמספר את הסיפור של ה-Foretellers. המשחק יצא ביפן ב-3 ספטמבר 2015 ובשאר העולם ב-7 באפריל 2016.
Kingdom Hearts Union X
גרסה מחודשת ל-Unchained X שממשיכה את הסיפור ומוסיפה פיצ'רים חדשים.
יצא ליפן ב-23 מרץ 2017 ושאר העולם ב-6 אפריל 2017.
Kingdom Hearts Dark Road
משחק שמספר על העבר של זיאנורט ואירקס ועל מה שהוביל את זיאנורט לאפלה.
יצא ב-22 ביוני 2020 בכל העולם.
סדר כרונולוגי

לפי סדר כרונולוגי עלילת הסדרה מתרחשת ברצף הבא:
kingdom hearts X [chi]
[cross] Kingdom Hearts Union X
Kingdom Hearts Dark Road
Kingdom Hearts Birth by Sleep
A Fragmentary Passage
Kingdom Hearts
Kingdom Hearts: Chain of Memories
Kingdom Hearts: 358/2 Days
Kingdom Hearts II
Kingdom Hearts: Re:coded
Kingdom Hearts: Dream Drop Distance
Kingdom Hearts III
Kingdom Hearts Melody of Memory
SAASM

SAASM (באנגלית ראשי תיבות של: Selective Availability Anti-Spoofing Module - מודול נגד זיוף זמינות סלקטיבית) הוא מידול בשימוש מכשירי GPS צבאיים כדי לפרש קוד מוצפן של קואורדינטות מדויקות, כאשר מכשירים אזרחיים יתפקדו עם דיוקים מופחתים עקב זמינות מבוקרת של לוויינים.
הדור הבא של קידוד לוויינים לשירות צבאי הנקרא M-Code, החל עם שיגור לווייני IIR-M ו-IIF, משנת 2005. מערכת שלמה של 18 לוויינים תוכננה להיות פרושה עד 2016.
ערך זה הוא קצרמרבנושא צבא. אתם מוזמנים לתרום לוויקיפדיה ו.
I Love New York

ערך זה עוסק בקמפיין לטובת מדינת ניו יורק. אם התכוונתם לשיר של מדונה, ראו .
| --- | --- |

הלוגו הרשמי אשר עוצב בידי מילטון גלייזר
 נתונים כלליים
 מייסדים:  משרד המסחר של מדינת ניו יורק, מילטון גלייזר (מעצבת)
 תקופת הפעילות:  1 ביולי 1977 – הווה (47 שנים)
 בעלות:  המחלקה לפיתוח כלכלי בניו יורק
  
 https://www.iloveny.com
I Love New York (מעוצב כ-I ❤ NY; בעברית: אני אוהב/ת את ניו יורק) הוא סלוגן, לוגו ושיר, שהם הבסיס לקמפיין פרסומי שפותח על ידי חברת השיווק וולס, ריץ', גרין בניהולה של מרי וולס לורנס, מאז שנת 1977, במטרה לקדם את התיירות במדינת ניו יורק בכלל ובעיר ניו יורק בפרט, אשר היו אז במשבר תיירותי.
הלוגו עוצב בשנת 1976 על ידי המעצב הגרפי מילטון גלייזר והציור המקורי מוחזק במוזיאון לאמנות מודרנית שבמנהטן. זכויות היוצרים על הלוגו נמצאות בבעלות המחלקה לפיתוח כלכלי של מדינת ניו יורק. הוא הלוגו המועתק ביותר בעולם ומופיע בחנויות מזכרות ברחבי העולם, חלקם ברישיון, רבים לא.
השיר "I Love New York" נכתב על ידי סטיב קארמן וזכויות היוצרים שלו נתרמו על ידו למדינת ניו יורק ומשמש כהמנון הרשמי שלה.
הלוגו

הלוגו מורכב מהאות הגדולה באנגלית, I ואחריה סמל לב אדום (❤), שמתחתיו מופיעות האותיות הגדולות N ו-Y אשר משתמשות כראשי תיבות ל-"New York".
הפקת הלוגו > רקע

בשנות ה-70 של המאה ה-20 הייתה העיר ניו יורק ידועה לשמצה בשיעור הפשיעה הגבוה בה ובמשבר כלכלי חריף שהביא את העיר לסף פשיטת רגל. סממן למשבר הכלכלי החריף ששקעה בה העיר הייתה הצתות נרחבות של בתי מגורים על ידי בעליהם על מנת לקבל את דמי הביטוח שהיו גבוהים מדמי השכירות. המצב והרושם הללו הרחיקו מבקרים, פגעו קשות בתיירות ומחלקת המסחר של העיר הייתה אובדת עצות.
הפקת הלוגו > יצירת הלוגו

בשנת 1977, ויליאם ס. דויל, סגן הנציב של מחלקת המסחר של מדינת ניו יורק, שכר את שירותיה של סוכנות הפרסום מרי וולס לורנס בניהולה של מרי וולס, במטרה לפתח קמפיין שיווקי עבור המדינה. במטרה לעודד את התיירות בניו יורק שהייתה אז במשבר. בנוסף, שכר את מילטון גלייזר, מעצב גרפי, אמריקאי-יהודי ידוע, על מנת שיעבוד על הקמפיין וייצור עיצוב המבוסס על מסע הפרסום של מרי וולס.
את הטיוטה הראשונה יצר גלייזר במהלך שנסע במונית בניו יורק. הוא צויר בעפרון אדום על חתיכות נייר וכלל את האות I יחד עם צורת לב אדום ואחריה "New York". לאחר מכן, הוא החליט להציב את " ❤ I" מעל האותיות "NY" - ראשי התיבות של "New York". לימים הסביר שייתכן והוא הושפע באופן סימבולי מיצירתו של אמן הפופ ארט האמריקני רוברט אינדיאנה, אהבה.
הפקת הלוגו > קבלה

גלייזר ציפה שהקמפיין יימשך רק כמה חודשים ספורים ועשה את עבודתו כפרו בונו אך תוך זמן קצר הפך הלוגו לאייקון מרכזי בתרבות הפופולרית, המשיך להימכר במשך עשרות השנים הבאות, הלוגו מכניס למדינת ניו יורק 30 מיליון דולר בכל שנה. בתרבות הפופולרית ובניגוד לכוונה המקורית של היוצרים, הפך הלוגו למזוהה עם העיר ניו יורק ועם יציאתו החלו חנויות מזכרות בעיר למכור מגוון מוצרים מעוטרים בלוגו המפורסם, החל מכוסות קפה ועד חולצות וכובעים.
השרטוט המקור ולוחות העבודה של גלייזר נתרמו על ידי דויל לאוסף הקבוע של המוזיאון לאמנות מודרנית, מנהטן, ניו יורק.
הפקת הלוגו > פיגועי 11 בספטמבר

לאחר פיגועי 11 בספטמבר החלו חולצות בכיתוב "I Love New York" להתבלט כחלק מרצון התושבים לחזק את חוסנם ואחדותם ומבקרים רבים בעיר רכשו ולבשו את החולצות הנושאות את הלוגו של "I Love New York" לאות תמיכה בתושבים.
בעקבות הפיגועים יצר גלייזר גרסת כרזה מיוחדת עם כתם שחור קטן על סמל הלב האדום המסמל את אתר מרכז הסחר העולמי. כשתחת הלוגו הוסיף את המילים "More Than Ever" ("יותר מתמיד"). הכרזה פורסמה בניו יורק דיילי ניוז ושימשה לגיוס כספים עבור ארגוני צדקה אשר תמכו בנפגעי הפיגועים.
השיר

| --- | --- |
 מדינה:  ניו יורק
 שפה:  אנגלית
 מילים:  סטיב קארמן
 לחן:  סטיב קארמן
 תאריך מעמד רשמי:  1980
 
השיר "I Love New York" נכתב והולחן על ידי סטיב קארמן (אנ') ב-1977 כחלק מקמפיין הפרסום. בשנת 1980, הכריז המושל יו קארי על השיר כהמנון מדינת ניו יורק, אם כי ההחלטה לא נחקקה באופן רשמי. לאחר מכן, בצעד שהיה יוצא דופן עבור סטיב קארמן, שהייתה ידועה ככזו המקפידה על זכויות היוצרים של שיריה, היא העניקה בחינם את הזכויות על השיר למדינה.
בשנת 2020 במהלך שיא התפשטות מגפת הקורונה בעיר ניו יורק, הוסיפה קארמן בית חדש לשיר במטרה להדגיש את חוסנה של העיר. עם זאת, הוא מעולם לא הוקלט באופן מסחרי ולא נעשה בו שימוש.
חיקויים

עם השנים הלוגו הפך לאייקון של התרבות הפופולרית ומעורר חיקויים בכל פינה בעולם. ניתן למצוא בחנויות מזכרות ברחבי העולם בעיקר חולצות אך עוד מגוון מוצרים נוספים עם הכיתוב "I ❤ ...". וגם מגוון פרודיות על המשפט. כמו כן, ביטויים המתחילים ב-"..I heart" ("אני לב..") שמשמעותו "אני אוהב..". מבוססים על משפט הלוגו. כמו למשל, הסרט העצמאי מ-2004, "I Heart Huckabees" (אנ') (שמשמעותו: אני אוהב "האקביז").
מדינת ניו יורק ניסתה להגן על זכויות היוצרים של סימן מסע הפרסום שלה ועד שנת 2005 הגישה כמעט 3,000 תביעות נגד חקיינים. ניו יורק אף הפסידה בכמה מהתביעות הללו, כגון בהחלטת בית המשפט מ-1980, שקבעה כי מפיקי תוכנית המערכונים "סאטרדיי נייט לייב" לא הפרו זכויות יוצרים במערכון "I Love Sodom" (אני אוהב את סדום) וקבעה כי זו הייתה פרודיה.
ראו גם

| --- | --- |
: ספר: העיר ניו-יורק
אוסף של ערכים בנושא הזמינים להורדה כקובץ אחד.
לב (סמל)
אמוג'י לב אדום
דגל העיר ניו יורק
היסטוריה של העיר ניו יורק
מיתוג מקומות
ביאורים

↑  לרוב בשתי שורות, כמוצג בתמונה
↑  "האקביז" היא רשת סופרמרקטים פופולרית המתוארת בסרט
הערות שוליים

↑  Jessica Swanda, Famous Advertisers in History: Mary Wells Lawrence - Jessica Swanda - Medium, Medium, ‏במרץ 2018
↑  "I Love New York Logo". New York State Library - New York State Education Department.
↑  Kidd, Chip (1 בספטמבר 2003). "An Interview with Milton Glaser". Believer Magazine.
↑  "'I Love NY' products, contracted to companies by NYS, are made overseas". WGRZ. באפריל 1, 2016.
1 2 3    Alastair Sooke, ‏Milton Glaser: his heart was in the right place, The Telegraph, 7 February 2011
1 2  Kirstin, Dorsch (ביולי 18, 2005). "New York Loves Its Trademark". Bloomberg Businessweek
1 2  Andy Newman, New York Challenges a Coffee Shop Logo, ‏4 באפריל 2013
1 2  Legislation, NY State Senate (באנגלית)
1 2 3 4 5  A Heart in the Right Place | Cooper Hewitt, Smithsonian Design Museum, www.cooperhewitt.org, ‏1 בספטמבר 2013 (באנגלית)
↑  Stephen Holden, Wendy Keys’s Documentary on Creator of ‘I ♥ New York’ Logo, ‏5 באפריל 2009
1 2 3 4 5  NYC Fun Facts: The Surprising History of the Iconic "I Love NY" Logo - Untapped New York, Untapped New York, ‏3 במאי 2017
1 2 3  The Story Behind I Heart New York, Buy T-Shirts Online, ‏4 בפברואר 2015
↑  Wansley, Joy (באוקטובר 27, 1980). "They Call Steve Karmen 'the Beethoven of Spot Sonatas'—Meaning He's King of TV Jingles". People. 14 (17). ISSN 0093-7673
↑  "Steve Karmen's "I Love New York" Gets Inspirational Update". www.radio.com. 2020-04-06
↑  המשביר לצרכן: בושם מסדרת I LOVE NEW YORK - יופי!, באתר יופי!, ‏2 בundefined 2019
↑  קולנוע - אני האקביז, באתר www.habama.co.il
↑  אני אוהב האקביז 2004, באתר וואלה!
↑  Looking to Revive New York: Gothamist, web.archive.org, ‏30 באפריל 2014
↑  Elsmere Music v. National Broadcasting Co., 623 F. 2d 252 - Court of Appeals, 2nd Circuit 1980
חולצת הטריקו הפופולרית עם הכיתוב "I Love New York"
"I ❤ NY" בשורה אחת
מעמד של מוצרים המעוטרים בלוגו בחנות מכולת בניו יורק
מוצרים מעוטרים בלוגו "I Love New York"
גרפיטי של "we love Musrara" ("אנחנו אוהבים את מוסררה") בשכונת מוסררה בירושלים
כיתוב של "I love Paris" (אני אוהב/ת את פריז") על סככה בפריז שבצרפת
NEP

ערך זה עוסק במושג בעיבוד אותות. אם התכוונתם ל"מדיניות הכלכלית החדשה" בהיסטוריה של ברית המועצות, ראו .
NEP) Noise Equivalent Power) הוא המדד לרגישות של פוטודיודה או מערכת אופטית. ה-NEP מוגדר כעוצמת האות שנותנת יחס אות לרעש של 1 ברוחב פס של 1 הרץ במוצא. יחידות NEP הן  {\frac {W}{\surd Hz}}. עבור גודל זה יש הספק מינימלי שמתחתיו הגלאי לא יכול לתפקד בצורה טובה, הספק זה נקרא  P_{min}=NEP.
נחשב הספק זה:
נגדיר:
i_{\lambda }- עוצמת האות הרצוי.
\Delta i- הרעש בפוטודיודה.
ה-NEP מוגדר כאשר הרעש שווה לאות ולכן:
\Delta i=i_{\lambda }
נציב בביטוי של ההיענות:
i_{\lambda }=R_{\lambda }\cdot P
 P={\frac {i_{\lambda }}{R_{\lambda }}}
ונקבל:
P_{min}=NEP={\frac {\Delta i}{R_{\lambda }}}
פוטודיודה בעלת NEP נמוך היא גלאי רגיש יותר. זהו מדד ביחס הפוך, ולשם הנוחות הגדירו מדדי חדש שיהיה עם יחס ישר לרגישות:  D={\frac {1}{NEP}} גודל זה נקרא כושר הגילוי, דקטביות.
ערך זה הוא קצרמרבנושא פיזיקה. אתם מוזמנים לתרום לוויקיפדיה ו.
750

שנת 750 היא השנה ה-50 במאה ה-8. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

קרב הזב בו העבאסים הפילו באופן סופי את שלטון בית אומיה על האומה האסלאמית.
נולדו

25 בינואר – לאון הרביעי הכוזרי, קיסר האימפריה הביזנטית (נפטר ב-780)
ראו גם

ילידי 750‎
נפטרים ב-750‎
King of My Heart

| --- | --- |
 שיר בביצוע טיילור סוויפט
 מתוך האלבום Reputation
 יצא לאור:  10 בנובמבר 2017
 תאריך הקלטה:  2016–2017
 סוגה:  סינת'פופ
 שפה:  אנגלית
 אורך:  3:34
 חברת תקליטים:  ביג משין
 כתיבה:  טיילור סוויפט, מקס מרטין, שלבאק
 הפקה:  מקס מרטין, שלבאק
King of My Heart (בעברית: מֶלֶךְ הַלֵּב שֶׁלִּי) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation. השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.
רקע וכתיבה

השיר נכתב על ידי טיילור סוויפט, מקס מרטין ושלבאק והופק על ידי מרטין והמפיק המוזיקלי שלבאק, שהפיק עבורה שירים כמו "Look What You Made Me Do",‏ "I Did Something Bad", ו-"Getaway Car". השיר תואר כשיר "סינת'פופ כבד", בו מדברת סוויפט על אהוב ליבה שכביכול כבש אותו.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
ביקורת

הביקורות שהופנו כלפי השיר מטעם מבקרי המוזיקה היו חיוביות ומעורבות כאחד. בפיצ'פורק נכתב כי השיר "אפשר לשים לב לרבגוניות באלבום ולאופן שבו "I Did Something Bad" ו-"King of My Heart" מתאימים אחד לשני וחולקים את אותו הרעיון". ב-Medium נכתב כי "השיר די נשכח, אך עם זאת, אין על מה להתלונן כאן".
באתר המוזיקה abitofpopmusic נכתב כי השיר מדבר על "מציאת אהבה עליה סוויפט רוצה לשמור בסוד, בלי שכולם ידעו ויביעו את דעתם על כך".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 92 |  |
| רולינג סטון | כל 206 השירים של טיילור סוויפט, לפי דירוג | 124 |  |
| BuzzFeed | 167 השירים הטובים ביותר של טיילור סוויפט, לפי דירוג | 66 |  |
| NME | השירים הטובים ביותר של טיילור סוויפט, לפי דירוג | 151 |  |
| Paste | 158 השירים הטובים ביותר של טיילור סוויפט, לפי דירוג | 71 |  |
| Vulture | 179 השירים הטובים ביותר של טיילור סוויפט, לפי דירוג | 116 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "King of My Heart" בוצע באצטדיון SoFi באינגלווד ב-8 באוגוסט 2023 יחד עם השיר "I Know Places".
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 10 בנובמבר 2017 | הזרמת מוזיקה • הורדה דיגיטלית | ריפבליק |  |